Waarskuwing: Hittegolf stuit huisrowers nie | Maroela Media
Te midde van die uitmergelende hittegolf wat Pretoria en ander gebiede tans beleef, het die polisie Vrydag 'n waarskuwing uitgereik vir inwoners om paraat te wees omdat opportunistiese rowers juis nou kan toeslaan.
"Die hitte veroorsaak dat inwoners nou deure en vensters oop los in 'n poging om huise af te koel," het Mirna von Benecke, polisiewoordvoerder, Vrydag aan Maroela Media gesê.
Sy het gesê daar word 'n dringende beroep gedoen op inwoners en huishulpe wat deur die dag by die huis is om deure gesluit te hou en sodoende toegang te bemoeilik.
"Deure moenie onnodig oopstaan sonder 'n veiligheidshek nie. Moet ook nie vensters oop los as jy die huis verlaat of gedurende die aand nie. Huisrowe landwyd is 'n werklikheid en deure wat nie gesluit is nie en oop vensters is vir huisrowers 'n uitnodiging op 'n silwer skinkbord."
Von Benecke waarsku mense om waaksaam en op die uitkyk te wees vir verdagte voertuie wat buite 'n huis of in 'n straat staan of rondry. "Meld verdagte voertuie of mense by die naaste polisiestasie of plaaslike gemeenskapspolisiëringsforum aan," het sy bygevoeg.
hittegolf misdaad polisie
Soektog na vermiste DA-raadslid hervat
Van waar is die rowers dat hulle so hou vat hitte,seker daar waar ISIS vandaan kom ne?
Die koue te erg vir hulle om te werk.
Rina van Vuuren · 4 jare gelede
Waarsku almal,deur jou huis se venter en deure toe te hou is die huis binne koeler. Oop venter en deure bring hitte na binne. Probeer gerus en wees veilig.
Dis juis op warm dae wat ons ons vensters endeur moet toehou om die warm vlaag van buite te stuit. Ek trek ook my hortjiesgordyne toe.
en sit en wag binne die huis vir hulle met groot haalgeweer
Jaco Daubert · 4 jare gelede
Die nare waarheid daai. Los jou huis oop en word geroer deur skelms. Sluit jy als en gebruik verkoelings toestelle dan roer Eskom jou. Welkom in SA.